[{"text_idx": "#000001", "text": "Arweiniodd fy lleoliad at weithio ar ysgol newydd sbon gwerth \u00a340miliwn"}, {"text_idx": "#000003", "text": "Pam wnaethoch chi ddewis Gwasanaeth Mesur Meintiau?Cyn dechrau yn y Brifysgol, roeddwn yn gweithio fel rheolwr cynorthwyol i fasnachwr adeiladu lle cefais gipolwg ar y diwydiant adeiladu. Roedd ro\u0302l Syrfe\u0308wr Meintiau yn apelio ataf gan ei fod yn seiliedig ar fathemateg ac roeddwn wedi astudio Mathemateg a Gwyddoniaeth ar gyfer Safon Uwch. Mae'r ro\u0302l mor amrywiol ac mae pob prosiect rydych chi'n gweithio arno yn unigryw. Unwaith y byddwch wedi cymhwyso gallwch weithio unrhyw le yn y byd, ac mae profi diwedd prosiect yn rhoi boddhad mawr!"}, {"text_idx": "#000004", "text": "Pam dewisoch chi wneud lleoliad?Yn ystod fy ail flwyddyn, teimlais fod gan y myfyrwyr a oedd yn gweithio fantais enfawr - gallent ychwanegu profiad personol at drafodaethau dosbarth ac aseiniadau, tra nad oedd gennyf unrhyw brofiad diwydiant. Cefais fy enwebu ar gyfer cynllun Gwobrau Myfyrwyr Menywod mewn Eiddo gan un o fy narlithwyr, ac roedd cyfarwyddwr rhanbarthol ar gyfer Bouygues UK ar y panel cyfweld. Soniais fy mod yn chwilio am brofiad gwaith ac ychydig wythnosau'n ddiweddarach cefais alwad gan yr adran AD."}, {"text_idx": "#000005", "text": "Disgrifiwch beth wnaethoch chi ar leoliadMae Syrfe\u0308wr Meintiau yn ymwneud ag agweddau rheoli costau, caffael ac agweddau cytundebol prosiect adeiladu. Yn gweithio i brif gontractwr roeddwn yn gyfrifol am:"}, {"text_idx": "#000006", "text": "Rheolaeth ariannol grw\u0302p o isgontractwyr \u2013 o ardystio taliad i gyfarwyddo gwaith ychwanegol sydd ei angen ar y safle.\nCaffael pecynnau gwaith \u2013 cynhyrchu pecyn tendro, ei ddosbarthu i isgontractwyr, ac adolygu'r cynigion a ddychwelwyd, yna dyfarnu a chynhyrchu gorchymyn is-gontract.\nCynorthwyo Syrfe\u0308wr Meintiau y prosiect gydag adroddiadau misol."}, {"text_idx": "#000007", "text": "Pa brosiectau wnaethoch chi weithio arnynt?Treuliais amser ar dri phrosiect - pob un yn brosiectau gwahanol iawn ac ar wahanol gamau adeiladu. Am y chwe mis diwethaf, bu\u0302m yn gweithio ar Ysgol Bae Baglan \u2013 ysgol uwchradd newydd sbon gwerth \u00a340 miliwn a welodd uno tair ysgol uwchradd ac un ysgol gynradd. Roedd y prosiect yn llwyddiannus iawn, gan drosglwyddo tair wythnos yn gynnar."}, {"text_idx": "#000008", "text": "Beth wnaethoch chi ei fwynhau amdano?Roeddwn wrth fy modd bod ar y safle a gweld y newidiadau dyddiol i amgylchedd yr adeilad ac amgylchedd y safle. Roedd rhoi\u2019r hyn roeddwn i wedi\u2019i ddysgu mewn darlithoedd ar waith a gweld sut mae\u2019n cyd-fynd a\u0302 realiti prosiect adeiladu yn brofiad amhrisiadwy. Roedd gweithio gyda thi\u0302m prosiect profiadol wedi fy nysgu nid yn unig am ro\u0302l Syrfe\u0308wr Meintiau ond rolau eraill y ti\u0302m prosiect hefyd."}, {"text_idx": "#000009", "text": "Beth oedd yr uchafbwyntiau?Wrth i mi ymuno a\u0302'r prosiect, cafodd dau adeilad allanol ychwanegol - podiau ystafell ddosbarth - eu cyfarwyddo gan y cleient. Roedd yn brofiad gwych bod yn rhan o\u2019r broses o wneud i\u2019r adeiladau hyn ddigwydd, mewn cyfnod byr iawn! Roedd y rhaglen adeiladu yn dynn iawn, ond roedd rheolaeth gref y prosiect yn golygu bod y podiau ystafell ddosbarth yn barod i'w defnyddio ar gyfer agor yr ysgol. O agwedd gwybodaeth adeiladu bersonol, roedd yn brofiad amhrisiadwy."}, {"text_idx": "#000010", "text": "Pa sgiliau a gwybodaeth newydd wnaethoch chi eu hennill? Dysgais gymaint \u2013 popeth o wella fy sgiliau Microsoft Excel i wybodaeth adeiladu. Bydd yr hyn rydw i wedi'i ddysgu eleni yn helpu gyda fy mlwyddyn olaf ac mae'n wych ei gael ar fy CV."}]